AIŠKINAMASIS RAŠTAS

Dėl savivaldybės nekilnojamojo turto perdavimo Molėtų r. Joniškio mokyklai-daugiafunkciam centrui

1. **Parengto tarybos sprendimo projekto tikslai ir uždaviniai**

Molėtų r. Joniškio mokykla-daugiafunkcis centras (toliau – Centras) 2019 m. kovo 18 d. raštu Nr. I-16 „Dėl turto perdavimo“ kreipėsi į Molėtų rajono savivaldybės tarybą ir prašo perduoti nekilnojamąjį turtą, kuris Molėtų rajono savivaldybės tarybos 2002 m. kovo 28 d. sprendimu Nr. 28 „Dėl nekilnojamojo ir ilgalaikio materialiojo turto perdavimo“ buvo perduotas Molėtų r. Joniškio vidurinei mokyklai (šiuo metu Molėtų r. Joniškio mokykla-daugiafunkcis centras) ir apskaitytas įstaigos buhalterinėje turto apskaitoje, tačiau VĮ Registrų centre nebuvo įregistruota turto patikėjimo teisė. Centro valdomame mokyklos pastate, kurio unikalus Nr. 4400-0571-1011, planuojama įgyvendinti projektą, todėl būtina turto valdymo teises įregistruoti VĮ Registrų centre. Siekiant įregistruoti turto patikėjimo teisę, reikia pateikti turto savininko sprendimą ir turto perdavimo aktą.

Parengto sprendimo projekto tikslas – perduoti Molėtų r. Joniškio mokyklai-daugiafunkciam centrui patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį nekilnojamąjį turtą, esantį Molėtų r. sav., Joniškio sen., Joniškio mstl., Arino g. 14.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 5, 6, 8 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 2, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis turtas bus perduotas biudžetinei įstaigai valdyti, naudoti ir disponuoti juo. Šiuo teisės aktu bus reglamentuoti turto valdymas ir apskaita. Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.